इजरायली हवाई हमले में 28 फिलिस्तीनियों की मौत, 93 घायल
फिलिस्तीन द्वारा इजरायल पर दागे गए रॉकेटों के जवाब में इजरायली लड़ाकू विमानों ने लगातार तीसरे दिन गाजा पट्टी पर हवाई हमले जारी रखे। इसमें 28 फिलिस्तीनियों की मौत हो गई और 93 घायल हो गए। समाचार एजेंसी शिन्हुआ की रिपोर्ट के अनुसार, फिलिस्तीनी चिकित्सकों और सुरक्षा अधिकारियों द्वारा उपलब्ध कराए गए हताहतों की संख्या के अनुसार, संघर्ष में 15 नागरिकों सहित 28 फिलिस्तीनी मारे गए हैं, जबकि गुरुवार दोपहर अबासान शहर में दो अन्य लोगों की मौत हो गई।
मारे गए दो लोग अल-मुजाहिदीन ब्रिगेड नामक एक छोटे समूह के सदस्य थे, जो फिलिस्तीनी गुटों के सैन्य अभियानों के संयुक्त कक्ष के सदस्य थे।गाजा में फिलिस्तीनी स्वास्थ्य मंत्रालय ने एक बयान में पुष्टि की कि इजरायल के हवाई हमलों में अब तक 93 लोग घायल हुए हैं फिलिस्तीनी सूत्रों के अनुसार, मिस्र, कतर और संयुक्त राष्ट्र इजरायल और हमास के नेतृत्व वाले उग्रवादी समूहों के बीच संघर्ष विराम की मध्यस्थता कर रहे हैं, इसमें पीआईजे भी शामिल है, लेकिन अब तक वे संघर्ष खत्म कराने के लिए किसी समझौते पर पहुंचने में विफल रहे हैं।